Diari Oficial de la Generalitat Valenciana


Sumari del DOGV 4122, del 07-11-2001 (2001/10957)

ORDRE de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programa de control de qualitat desenvolupats en explotacions ramaderes.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4122

Data del DOGV
:   07-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10781


Data del document
:   25-10-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria càrnia
    * ramat
    * equip agrícola
    * explotació agrària
    * qualitat del producte
    * producte d'origen animal
    * indústria agrària
    * residu agrícola
    * ajuda pública

ORDRE de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programa de control de qualitat desenvolupats en explotacions ramaderes. [2001/M10651]
  
En l'Ordre de 24 de novembre de 2000, de la Conselleria d'Agricultura, Pesca i Alimentació, publicada en el Diari Oficial de la Generalitat Valenciana el 4 de desembre de 2000, es van establir ajudes a inversions i programes de control de qualitat desenvolupats en explotacions ramaderes.
  
L'aparició dels primers casos d'encefalopatia espongiforme bovina i les noves normes publicades com a conseqüència de les encefalopaties espongiformes transmissibles van donar origen a modificacions i ampliacions d'aquestes ajudes.
  
Una vegada transcorregut el període 2000-2001, aquestes ajudes s'han d'adaptar a la nova situació amb la modificació d'aspectes de l'ordre esmentada i la derogació de part de les ampliacions realitzades.
  
Per tot això, a proposta de la Direcció General d'Innovació Agrària i Ramaderia
  
ORDENE
  
Article 1
  
Es modifica l'últim paràgraf del punt A de l'article 3 de l'Ordre de 24 de novembre de 2000, i queda redactat com segueix: «Els titulars d'explotacions no podran ser beneficiaris d'aquest grup d'ajudes durant dos exercicis pressupostaris consecutius. Aquesta excepció no s'aplicarà quan s'aborde una inversió en infraestructura col·lectiva promoguda per un grup de ramaders».
  
Article 2
  
En el punt b.6 de l'article 3 de l'Ordre de 24 de novembre de 2000, on diu «Posada en marxa de xarxes de vigilància» ha de dir «Programes de xarxes de vigilància», i s'hi afegeix el paràgraf següent:
  
«Els grups inicials de sanejament que, a fi de constituir-se en ADS, presenten programa per incorporar-se a les xarxes de vigilància, podran ser beneficiaris de l'ajuda com a ADS, sempre que obtinguen aquesta qualificació abans de la data límit de final d'inversió.»
  
Article 3
  
Se substitueix el penúltim paràgraf del punt D de l'article 3 de l'Ordre de 24 de novembre de 2000 pels següents:
  
«Els beneficiaris de les ajudes previstes en el punt d.1 seran empreses autoritzades per a la recollida i/o transformació de subproductes i residus generats en l'activitat ramadera que complisquen les condicions establides en el Reial Decret 1.911/2000 per al tractament de material especificat de risc.
  
Hauran de mantenir en vigor contractes amb ramaders, associacions de ramaders, escorxadors o ajuntaments per a la recollida d'aquests residus amb prou periodicitat per evitar-ne la deterioració. En el cas de cadàvers, haurà de ser, almenys, de tres vegades per setmana.
  
La recepció d'ajudes per la prestació d'aquests serveis de recollida implicarà l'obligació de prestar-los en qualsevol granja situada a la Comunitat Valenciana. A més, hauran de col·laborar amb la Conselleria d'Agricultura, Pesca i Alimentació en totes les operacions de control i presa de mostres».
  
Article 4
  
En el paràgraf final del punt D de l'article 3 de l'Ordre de 24 de novembre de 2000, on diu «els beneficiaris de les ajudes de l'últim guió ?» ha de dir «els beneficiaris de les ajudes del punt d.2».
  
Article 5
  
Es modifica el primer paràgraf de l'article 4 de l'Ordre de 24 de novembre, i queda redactat de la manera següent: «La concessió de les ajudes previstes en els apartats A i B de l'article anterior estaran condicionades, quan el sol·licitant siga un titular individual, a la demostració de la viabilitat econòmica de la seua activitat productiva a través d'un estudi econòmic prospectiu».
  
Article 6
  
Es canvia la redacció de l'últim paràgraf de l'article 4 de l'Ordre de 24 de novembre de 2000, i queda com segueix: «En el cas de les ajudes a associacions, aquestes exigències s'aplicaran a inversions en infraestructures i, en aquest cas, s'exclouran de les ajudes a les explotacions que en el moment de la sol·licitud no complisquen la normativa comunitària en matèria d'higiene, benestar o medi ambient, en la data de realització de la sol·licitud, tret de l'excepció prevista en el paràgraf anterior».
  
Article 7
  
En l'apartat E de l'article 5 de l'Ordre de 24 de novembre de 2000, on diu «ajuntament on realitze l'explotació» ha de dir «ajuntament on es trobe ubicada l'explotació».
  
Article 8
  
En l'article 7 de l'Ordre de 24 de novembre es realitzen les modificacions següents:
  
1. En el quart guió es canvia «construccions de dutxes annexes a vestidors» per «construcció de dutxes i vestidors».
  
2. En el cinqué guió, on diu «un 100% en el cas de mesures de posada en marxa dels programes ...» ha de dir «un 100% en els programes ...».
  
3. En el punt referit al grup B, se substitueix «Programes de qualitat ...» per «Per a cadascun dels programes de qualitat ...».
  
Article 9
  
A l'efecte dels criteris de preferència, es considera que un titular és jove quan tindrà 18 anys o més, sense haver-ne fet els 40, la data de presentació de la sol·licitud de l'ajuda.
  
Si es tracta d'una explotació associada, quan almenys el 50% dels seus integrants complisquen la condició expressada en el paràgraf anterior.
  
Article 10
  
1. En totes les ajudes referides en l'Ordre de 24 de novembre de 2000, quan es tracte de transferències corrents es podran realitzar pagaments parcials, amb la justificació prèvia de la realització de la inversió o programa corresponent que es desenvolupe, fins a un màxim del 60% de la subvenció total concedida.
  
2. La justificació es realitzarà mitjançant la presentació dels certificats corresponents i d'acord amb l'article 11 de l'ordre esmentada.
  
Disposició derogatòria
  
Es deroga:
  
a) L'Ordre de 24 de gener de 2001, de la Conselleria d'Agricultura, Pesca i Alimentació, per la qual es prenen a la Comunitat Valenciana mesures d'ajuda per al control de les encefalopaties espongiformes transmissibles en els animals de granja (DOGV núm. 3926, de 26 de gener de 2001).
  
b) Els articles 2, 4 i 5 de la secció 2a i els articles 8, 9 i 10 de la secció 3a de l'Ordre de 8 de juny de 2001, de la Conselleria d'Agricultura, Pesca i Alimentació per la qual es publiquen els imports globals màxims destinats el 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders, i s'anuncia una nova convocatòria d'aquestes per a 2001 (DOGV núm. 4.023, de 18 de juny de 2001).
  
Disposicions finals
  
Primera
  
S'autoritza el director general d'Innovació Agrària i Ramaderia perquè dicte les disposicions i prenga les mesures necessàries per al compliment i l'aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 25 d'octubre de 2001
  
La consellera d'Agricultura, Pesca i Alimentació,